ເຂົ້າໜຽວໝາກມ່ວງ

ເຂົ້າໜຽວໝາກມ່ວງ ເປັນຂອງຫວານທ້ອງຖິ່ນໃນປະເທດແຖບອາຊີຕາເວັນອອກສຽງໃຕ້ທີ່ນິຍົມກິນໃນຊ່ວງລະດູຮ້ອນ ເພາະເປັນລະດູເກັບກ່ຽວໝາກມ່ວງ ເຮັດຈາກເຂົ້າໜຽວ, ໝາກມ່ວງ ແລະນົມໝາກພ້າວ ມັນມີອາຍຸການເກັບຮັກສາສັ້ນ ແລະມີປະລິມານແຄລໍລີ່, ນ້ຳຕານ ແລະ ໄຂມັນສູງ

ເຂົ້າໜຽວໝາກມ່ວງໂດຍທົ່ວໄປແລ້ວປະກອບດ້ວຍ ເຂົ້າໜຽວມູນທີ່ນຳມາປຸງລົດຫວານໂດຍໃຊ້ນ້ຳຕານໝາກພ້າວ ມູນກັບນົມໝາກພ້າວແລະເກືອ ຮູບແບບທີ່ນິຍົມແມ່ນໃຊ້ໝາກມ່ວງສຸກເຊິ່ງມີລົດຊາດຫວານກວ່າໝາກມ່ວງດິບ ໂດຍສະເພາະແມ່ນໝາກມ່ວງນ້ຳດອກໄມ້ ແຕ່​ອາດ​ຈະ​ພົບ​ເຫັນ​​ໝາກ​ມ່ວງອົກລ່ອງໂດຍຄື​ກັນ

ໃນປະເທດລາວ 
ເຂົ້າໜຽວໝາກມ່ວງເປັນຂອງຫວານທີ່ສາມາດຊອກຫາກິນທົ່ວໄປ​ໃນ​ປະເທດລາວເຊິ່ງຕັ້ງຢູ່ໃນພາກ​ພື້ນແມ່ນ້ຳຂອງ​​ເຊິ່ງແມ່ນພາກ​ພື້ນ​​ທີ່​ເຂົ້າ​ໜຽວ​ມີ​ອິດ​ທິ​ພົນ​ດ້ານ​ອາ​ຫານ ແລະ ນິ​ທານ ໂດຍເຂົ້າໜຽວແມ່ນອາຫານປະຈຳຊາດລາວທີ່ສາມາດເຂົ້າເຖິງວັດທະນະທຳ ແລະ ສາສະໜາທ້ອງຖິ່ນ ເມື່ອເຖິງລະດູເກັບກ່ຽວໝາກມ່ວງ ເຂົ້າໜຽວໝາກມ່ວງແມ່ນຈະຈັດໃສ່ໂດຍເຂົ້າໜຽວມູນພ້ອມກັບນົມໝາກພ້າວລົດຊາດຫວານ ແລະ ໝາກງາຂາວແຫ້ງ ຮ່ວມກັບໝາກມ່ວງເຊິ່ງອາດຈະຖືກຊອຍໃຫ້ບາງ ຫຼື ບໍ່ຕັດມາ

ອ້າງອີງ 

ຂອງຫວານ
ອາຫານລາວ
ອາຫານໄທ